La regidoria d’Educació augmenta un 30% el pressupost per a llibres de text als centres escolars
10 de octubre de 2022

La Junta de Govern Local ha aprovat un augment de pressupost de 45.000 € el darrer curs escolar a 58.000 € enguany per a cobrir les despeses en llibres i material educatiu de l’alumnat de primària i secundària de la totalitat de centres escolars d’Algemesí -cinc col·legis d'educació infantil i primària, quatre col·legis concertats i dos instituts d'educació secundària-.

Aquesta ajuda municipal complementa l’atorgada als centres per la Conselleria d’Educació, Investigació, Cultura i Esport per al curs 2022-2023 dins del programa ja consolidat ‘Xarxa de llibres.’ L’objectiu d’aquest és cobrir els costos dels llibres de text i altres materials curriculars i dotar als centres educatius d'un fons de llibres per a ser compartits i utilitzats per l’alumnat en anys acadèmics successius.

El regidor d’Educació, Ximo Rosell, ha declarat que “aquest esforç pressupostari demostra el compromís de l’Ajuntament a l’hora d’assegurar la gratuïtat de l’ensenyament obligatori en un context d’inflació de preus i de modificació dels currículums arran de la implantació de la nova llei d’educació que ha portat a unes despeses escolars majors que altres anys.”